
REFERAT DE  APROBARE  A PROIECTULUI DE HOTĂRÂRE
privind trecerea din domeniul public al Municipiului Timișoara în domeniul privat al Municipiului Timișoara a terenului situat în str. Patriarh Miron Cristea nr.5

	Terenul aferent clădirii situate în str. Patriarh Miron Cristea (fostă str. Asănești) nr.5,  înscris în CF 401606 Timișoara  (CF vechi  743  Timișoara ), cu nr. top. 401606 (top. vechi 184)  și suprafața de 556 mp, a fost inclus în inventarul domeniului public al Municipiului Timișoara aprobat prin HCLMT nr. 313/2005 la poziția nr. 4123, atestat prin H.G.849/2009 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş, poz. 4007 din Anexa nr.2 publicată în M.O.699 bis/2009, având număr de inventar  5059  și valoarea  494840 lei. 
 	Apartamentele din cadrul imobilului situat pe terenul respectiv au fost cumpărate în baza Legii 112/1995, iar terenul aferent casei este împrejmuit, constituind curtea imobilului din str. Patriarh Miron Cristea nr.5, pe acest teren neavând acces decât proprietarii apartamentelor.
	Conform prevederilor Ordonanței de Urgență nr.57/2019 privind codul Administrativ, art.361, alin.(2) ” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.”
	Conform Legii 50/1991 republicată, art.13, alin. (1) ”Terenurile aparţinând domeniului privat al statului sau al unităţilor administrativ-teritoriale, destinate construirii, pot fi vândute, concesionate ori închiriate prin licitaţie publică, potrivit legii, în condiţiile respectării prevederilor documentaţiilor de urbanism şi de amenajare a teritoriului, aprobate potrivit legii, în vederea realizării de către titular a construcţiei. (2) Terenurile aparţinând domeniului public al statului sau al unităţilor administrativ-teritoriale se pot concesiona numai în vederea realizării de construcţii sau de obiective de uz şi/sau de interes public, cu respectarea documentaţiilor de urbanism aprobate potrivit legii.”
 	Având în vedere faptul că terenul respectiv nu este de uz sau de interes public, casa situată pe teren fiind cumpărată în baza Legii 112/1995, iar terenul este împrejmuit, constituind curtea imobilului din str. Patriarh Miron Cristea (fostă str. Asănești) nr.5, pe acest teren neavând acces decât proprietarii clădirii, domeniul public fiind definit conform Ordonanței de Urgență nr.57/2019, art.286, alin. (4) ”Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”, considerăm necesară și oportună aprobarea trecerii din domeniul public al Municipiului Timișoara în domeniul privat al Municipiului Timișoara a terenului situat în  str. Patriarh Miron Cristea (fostă str. Asănești) nr.5, înscris în CF 401606 Timișoara  (CF vechi  743  Timișoara ), cu nr. top. 401606 (top. vechi 184) în suprafața de 556 mp și modificarea anexei la HCLMT nr.313/2005 prin radierea poziției 4123, corespunzătoare poziției nr. 4007 din Anexa nr.2 la H.G.nr.849/2009.

RAPORT DE SPECIALITATE
privind trecerea din domeniul public al Municipiului Timișoara în domeniul privat al Municipiului Timișoara a terenului situat în str. Patriarh Miron Cristea nr.5

              Având în vedere Referatul de aprobare a proiectului de hotărâre nr. CT2020-2920 / 03.08.2020 al Primarului Municipiului Timișoara și Proiectul de hotărâre privind trecerea din domeniul public al Municipiului Timișoara în domeniul privat al Municipiului Timișoara a terenului din str. Patriarh Miron Cristea nr.5, facem următoarele precizări:
	Terenul aferent clădirii situate în str. Patriarh Miron Cristea nr.5, înscris în CF 401606 Timișoara  (CF vechi  743  Timișoara ), cu nr. top. 401606 (top. vechi 184)  și suprafața de 556 mp, a fost inclus în inventarul domeniului public al Municipiului Timișoara aprobat prin HCLMT nr. 313/2005 la poziția nr. 4123, atestat prin H.G.849/2009 privind atestarea domeniului public al judeţului Timiş, precum şi al municipiilor, oraşelor şi comunelor din judeţul Timiş, poz. 4007 din Anexa nr.2 publicată în M.O.699 bis/2009, având număr de inventar  5059  și valoarea  494840 lei. 
	Apartamentele din cadrul imobilului situat pe terenul respectiv au fost cumpărate în baza Legii 112/1995, iar terenul aferent casei este împrejmuit, constituind curtea imobilului din str. Patriarh Miron Cristea nr.5, pe acest teren neavând acces decât proprietarii apartamentelor.
	Asociația de proprietari ai imobilului situat în str. Patriarh Miron Cristea nr.5 a solicitat prin adresa nr. CT2020-2920/23.07.2020 trecerea terenului aferent locuințelor din domeniul public în domeniul privat al Municipiului Timișoara, terenul respectiv nefiind de uz sau interes public.
	În evidențele Serviciului Juridic nu figurează litigii pe rolul instanțelor de judecată în curs de soluționare cu privire la terenul respectiv, conform adresei nr.CT2020-2920/28.07.2020.
Imobilul nu mai face obiectul revendicărilor efectuate prin notificare conform prevederilor Legii nr. 10/2001, art.21, alin.2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989, acestea fiind soluționate prin Dispoziția nr. 2203/29.10.2003 de respingere a notificării 552/2001, respectiv Dispoziția nr. 730/29.04.2010 privind acordarea de despăgubiri conform Sentinței Civile nr. 2326/PI/23.11.2009 şi nu sunt înregistrate cereri privind redobândirea dreptului de proprietate depus în baza O.U.G.nr.94/2000, republicată, modificată şi completată prin O.U.G.nr. 209/2005 - privind retrocedarea unor imobile care au aparţinut cultelor religioase din România, conform adresei Biroului Clădiri Terenuri II Vest cu nr. CT2020-2920/24.07.2020.
 Conform adresei Compartimentului Administrare Fond Funciar cu nr. CT2020-2920/29.07.2020 este solicitată cota de teren de 65/556 mp aferentă apartamentului nr.3, boxei nr.3 și garajului nr.5 din cadrul imobilului situat în str. Patriarh Miron Cristea nr.5, în baza Legii 87/2020 pentru modificarea Legii fondului funciar nr.18/1991.
	Având în vedere prevederile Ordonanței de Urgență nr.57/2019 privind codul Administrativ, art.361, alin.(2) ” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.”
	Conform Ordonanței de Urgență nr.57/2019, art.286, alin. (4) ”Domeniul public al comunei, al oraşului sau al municipiului este alcătuit din bunurile prevăzute în anexa nr. 4, precum şi din alte bunuri de uz sau de interes public local, declarate ca atare prin hotărâre a consiliului local, dacă nu sunt declarate prin lege ca fiind bunuri de uz sau de interes public naţional ori judeţean”.

           Având în vedere Hotarârea nr. 2393/13.12.2018 a Curții de Apel Timiș, definitivă, prin care s-a dispus anularea parțială a Deciziei nr. 30/01.08.2016 emisă de Camera de Conturi a Jud. Timiș, în ceea ce privește obligațiile instituite în cadrul măsurii de la pct.1.3 din partea dispozitivă, corespunzătoare abaterii descrise la pct.3 din partea constatativă, de “readucere la starea inițială a terenurilor ce fac obiectul Legii nr.112/1995 adică proprietatea privată a Statului Român - ce au fost mutate în patrimoniul public/privat al municipiului fără un drept real al municipalității, diminuând nejustificat patrimoniul Statului Român pe acest segment de proprietăți cu impact negativ asupra fondului extrabugetar destinat plății despăgubirilor și de interzicere a inițierii acțiunilor prin care se solicită emiterea de hotărâri de către legislativul municipalității având ca obiect această practică”.
          Având în vedere Decizia nr. 3 din 30 ianuarie 2017 a Înaltei Curți de casație și Justiție referitoare la interpretarea şi aplicarea dispoziţiilor art. 3, art. 9, art. 26 alin. (3) din Legea nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările ulterioare care a decis “În interpretarea şi aplicarea dispoziţiilor art. 3, art. 9, art. 26 alin. (3) din Legea nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările ulterioare, coroborate cu art. 37 din Normele metodologice privind aplicarea Legii nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, stabilite prin Hotărârea Guvernului nr. 20/1996, republicate, stabileşte că proprietarul construcţiei are dreptul să dobândească proprietatea şi asupra terenului aferent acesteia şi să solicite, în caz de refuz, pe calea acţiunii în justiţie, obligarea la perfectarea contractului de vânzare-cumpărare.Obligatorie, potrivit dispoziţiilor art. 521 alin. (3) din Codul de procedură civilă.”

	 Luând în considerare faptul că terenul respectiv nu este de uz sau de interes public, apartamentele situate pe teren fiind cumpărate în baza Legii 112/1995, iar  terenul este împrejmuit, constituind curtea imobilului, pe acest teren neavând acces decât proprietarii clădirii, propunem spre analiza Comisiilor din cadrul Consiliului Local al Municipiului Timişoara proiectul privind aprobarea trecerii din domeniul public al Municipiului Timișoara în domeniul privat al Municipiului Timișoara a terenului situat în  str. Patriarh Miron Cristea (fostă Asănești) nr.5,  înscris în CF 401606 Timișoara  (CF vechi  743  Timișoara ), cu nr. top. 401606 (top. vechi 184) în suprafața de 556 mp și modificarea anexei la HCLMT nr.313/2005 prin radierea poziției 4123, corespunzătoare poziției nr. 4007 din Anexa nr.2 la H.G.nr.849/2009.
	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

